Արդ՝ կալվինականութիւնն ընդդէմ արմինիականութեան բանավէճում ո՞վ է ճիշտ: Հարկ է նշել, որ Քրիստոսի բազմազան մարմնում առկայ է կալվինականութեան եւ արմինիականութեան ամէն տեսակ խառնուրդ: Այսինքն՝ կան հինգ կէտը դաւանող կալվինականներ եւ հինգ կէտը դաւանող արմինիականներ, միեւնոյն ժամանակ կան երեք կէտ դաւանող կալվինականներ եւ երկու կէտ դաւանող արմինիականներ: Շատ հաւատացեալներ էլ յանգում են զոյգ համակարգից բաղկացած խառը տեսակէտի: Ի վերջոյ, մեր կարծիքով՝ երկու տեսակէտներն էլ թերի են, որովհետեւ ջանում են բացատրել անբացատրելին: Մարդկային էակներն անկարող են լիովին ըմբռնել նման հասկացութիւնը: Այո, Աստուած բացարձակ ինքնիշխան է եւ գիտէ ամենքին: Այո, մարդ էակները կոչուած են ճշմարիտ վճիռ կայացնելու՝ փրկութեան համար Քրիստոսին հաւատալու: Այս երկու իրողութիւնները հակասական են թւում մեզ, մինչդեռ Աստուծոյ մտքում դրանք կատարելապէս տրամաբանական են: